2004 júliusában a Premier League-ből frissen kiesett Wolverhampton Wanderershez került. A csapat 1,7 millió fontot fizetett érte. A Farkasok mellett az FC København, a Rosenborg, a Monaco és az Auxerre is szerette volna leigazolni. Hamar beverekedte magát az első csapatba, de ingadozó teljesítményt nyújtott. 2005 őszén hátsérülést szenvedett, ami miatt hosszú ideig nem játszhatott, és a 2006-os afrikai nemzetek kupáját is ki kellett hagynia.